[bookmark: _GoBack]Z A P I S N I K
s 14. sjednice Vijeća Gradske četvrti Peščenica - Žitnjak 
održane 11. srpnja 2022. u  Područnom uredu Peščenica-Žitnjak, Zapoljska 1 (I. kat - soba 115) s početkom u 18,00 sati

Nazočni članovi Vijeća: 
Nikola Zdunić, Darko Stošić, Antonija Komazlić, Tomica Rižmarić, Lorena Sajković, Ljiljana Ivanac, Zvonko Dumančić, Dragan Vučić, Zdravko Čabraja, Matija Raos, Đurđica Radaković Groš, Marko Jelenčić, Mario Sobočan, Marko Korošec,  Iris Veronika Ćelić, Marijan Ćužić, Ana Miloš.

Nenazočni članovi: Ramiza Memedi, Marija Klobučar

Ostali nazočni:
U radu sjednice sudjeluju voditelj Područnog odsjeka Peščenica-Žitnjak, Boris Berber i viša stručna suradnica Iva Dujić Horvat, službenici Gradskog ureda za mjesnu samoupravu, civilnu zaštitu i sigurnost.

Konstatira se da u radu sjednice sudjeluje 17 vijećnika čime su stečeni uvjeti za pravovaljano odlučivanje.
Prije utvrđivanja dnevnog reda,  predsjednik Vijeća, Nikola Zdunić, otvara raspravu o zapisniku s 13. sjednice Vijeća GČ.
S obzirom da nema primjedbi, zapisnik se jednoglasno verificira. 
Obzirom na izmjene i dopune materijala prije same sjednice predsjednik Vijeća predlaže promjenu dnevnog reda na sljedeći način: 

· Iz predložene točke 2. (Prijedlozi zaključaka o davanju mišljenja po članku 86.) predlaže Vijeću da daju mišljenje o Prijedlogu provedbenog Programa mjera postupanja s materijalom od uklanjanja i građevnim otpadom nastalim u postupku obnove zgrada oštećenih potresom na području Grada Zagreba te o Prijedlogu odluke o izmjenama i dopuni Odluke o davanju u zakup i na drugo korištenje površina javne namjene, o čemu su vijećnici materijale dobili prethodno mailom.  Za ostale zaključke po čl. 86. mišljenja je da u predloženim aktima nema ništa od posebnog interesa za Gradsku četvrt, a prema Statutu ukoliko se posebno ne dostavi  mišljenje, smatra se da je Vijeće dalo pozitivno mišljenje. 

· U predloženu točku - Prijedlozi zaključaka o rješavanju aktualne komunalne problematike - dodati još i netom pristigao Zaključak VMO „Bruno Bušić“ o davanju podrške OŠ Dobriše Cesarića kako bi škola mogla na vrijeme (prije početka nastvne godine 22./23.) ispuniti sve preduvjete za sudjelovanje u EU projektima

· Osim toga predlaže da se dnevni red dopuni jednom novom točkom: 


· [bookmark: _Hlk108693329]Prijedlog zaključka o koordiniranom poduzimanju aktivnosti u cilju prevencije ponovnog nagomilavanja otpada na lokaciji III. Struge

Prijedlog daje na glasanje, nakon čega se utvrđuje da je jednoglasno donesen  

DNEVNI RED

1. Godišnji izvještaj o izvršenju Financijskog plana Gradske četvrti Peščenica-Žitnjak za 2021.

2. [bookmark: _Hlk108693462]Prijedlozi zaključaka o davanju mišljenja po čl. 86. Statuta Grada Zagreba:

[bookmark: _Hlk108769584]2.1. Provedbeni Program mjera postupanja s materijalom od uklanjanja i građevnim otpadom nastalim u postupku obnove zgrada oštećenih potresom na području Grada Zagreba

2.2. Prijedlog odluke o izmjenama i dopuni Odluke o davanju u zakup i na drugo korištenje površina javne namjene


3. Prijedlog zaključka o lokacijama pokretnih naprava – kioska na području Gradske četvrti Peščenica-Žitnjak

4. Prijedlog zaključka o koordiniranom poduzimanju aktivnosti u cilju prevencije ponovnog nagomilavanja otpada na lokaciji III. Struge

5. [bookmark: _Hlk108693580]Prijedlog zaključka o potrebi ozelenjavanja prostora u dijelu k.č. 4357/1 k.o. Peščenica

6. Prijedlog zaključka o inicijativi za izmjenu i dopunu UPU-a Studentski kampus Borongaj

7. [bookmark: _Hlk108693906]Prijedlozi zaključaka o rješavanju aktualne komunalne problematike

8. [bookmark: _Hlk108693902]Izvješća, pitanja i prijedlozi


[bookmark: _Hlk49872093]Ad 1.)	Godišnji izvještaj o izvršenju Financijskog plana Gradske četvrti Peščenica-Žitnjak za 2021.

Predsjednik uvodno obrazlaže predmet rasprave te otvara raspravu u kojoj sudjeluje vijećnik Ćužić s molbom da se pojasni zašto je pod stavkom „Građevinski objekti“ realizacija tek 5%.
Voditelj Berber pojašnjava kako se radi samo o načinu financijskog kniženja te je ta stavka tek jedna  od dvije sastavnice Plana komunalnih aktivnosti čija je ukupna realizacija bila oko otprilike 90%.

Prijedlog se daje na glasanje nakon čega se konstatira da je jednoglasno donese
[image: ]


Ad 2.) 	Prijedlozi zaključaka o davanju mišljenja po čl. 86. Statuta Grada Zagreba


2. 1. Provedbeni Program mjera postupanja s materijalom od uklanjanja i građevnim otpadom nastalim u postupku obnove zgrada oštećenih potresom na području Grada Zagreba

Predsjednik uvodno obrazlaže predmet rasprave ističući da se radi o, kako je već najavio na početku sjednice, radi se o prijedlogu koji se tiče provedbe programa skladištenja građevinskog otpada na području Resnika, zbog ovog prijedloga je sjednica i zakazana za današnji datum kako bi se o ovom rapravilo prije sjednice Skupštine. Napominje kako je mišljenja da je ova tema bespotrebno ispolitizirana te nadodaje kako je u ovom Programu mjera jasno određeno tko, kako, na koji način i koji građevinski otpad smije dovoziti u skladište, nadzor provodi Džavni inspektorat, a opasni otpad ne smije se dovoziti. Sami Program trebao je prezentirati dogradonačelnik na Zboru građana održanom u svibnju, međutim to se zbog nastale situacije, nažalost, nije dogodilo.
Predsjednik otvara raspravu:
Vijećnik Ćužić navodi kako se ne slaže da je tema ispolitizirana, Zbor građana pokazao je što stanovnici tog područja misle o ovoj temi te poziva sve vijećnike da glasaju negativno, također, u prijedlogu se isključivo Resnik navodi kao lokacija, a bilo je rečeno kako će osim Resnika Grad pronaći i navesti još nekoliko lokacija za odlaganje ove vrste otpada.
Vijećnik Sobočan prepričava vijećnicima razvoj događaja te atmosferu koja je vladala na Zboru građana, navodi kako nitko nije uspio doći do riječi jer su građani bili negativno raspoloženi tj. Bijesni. Mišljenja je kako se dogradonačelnik unatoč atmosferi koja je tamo prevladala trebao ipak suočiti s građanima, a ne otići nakon nekoliko minuta. Napominje i kako ga stanovnici svakodnevo „vuku za rukav“ po pitanju ove tematike te se boji kako će, ukoliko dođe do realizacije ovog Prijedloga, u Resniku nastati neredi i ozbiljni prosvjedi što u potpunosti podržava.
Vijećnik Stošić navodi kako se dokument (Prijedlog) ne bavi onim čime bi se trebao baviti. U svom glavnom dijelu definira se lokacija i privremeno odlagalište otpada koje to nije, odluka nije donesena statutarno jer u pozadini postoje dvije prijave i zbor građana i zato je mišljenja da ju treba osporavati i dalje, također, u odluci se bitumen definirao kao bezopasni otpad s čime se ne slaže. Zbog nedorečenosti postoji mogućnost da će se tamo dovoziti sav građevinski otpad, ne nužno samo onaj nastao uklanjanjem građevina oštećenih u potresu. Napominje da se dokument najamanje bavi samim postupanjem s građevinskim otpadom, a sve se događa na vodozaštitnom području. Nakon svega navedenog mišljenja da za prijedlog treba glasati negativno.
Vijećnica Sajković podržava postupak dogradonačelnika na Zboru građana ističući kako je na događaju došlo do verbalnih prijetnji fizičkim nasiljem kao i do kontinuiranog verbalnog nasilja prema dogradonačelniku. Iz navedenog razloga nije bilo moguće ostvariti dijalog s građanima.
Predsjednik poziva vijećnike da podrže Prijedlog ističući kako je taj dokumenti izrazito bitan, ističe kako je on dobro sročen te je u jemu sve točno i detaljno definirano. U nastavku navodi kako postoje pretpostavke svakog pojedinca o ovoj temi, ali činjenice govore da u tu nema ništa opasano. Zbor građana  je prošao na način da dijalog nažalost nije ostvaren, a za bilo kakvu odluku obje strane moraju biti uključene u miran i razuman dogovor unatoč suprotnim mišljenjima.
U daljnoj raspravi, vijećnici Sobočan, Ćužić i Dumančić ističu kako ne podržavaju prijetnje fizičkim nasiljem i verbalno nasilje, ali podržavaju nezadovoljstvo stanovnika Resnika provedbom odluke te smatraju kako je prije donošenja bilo kakvog dokumenta trebalo ispoštovati sve procedure te uz to organizirati tribinu kao i ostvariti dijalog sa stanovnicima, a ukoliko se Prijedlog podrži zaključkom Vijeća Gradske četvrti, traže da se navede tko je glasao protiv. Ističe se i da je VMO Resnik nakon odlaska dogradonačelnika sa Zbora donijelo Zaključak  kojim ne podržavaju ovaj Prijedlog.
Nakon završetka rasprave, prijedlog se daje na glasanje nakon čega se konstatira da je 8 glasova ZA, 8 glasova PROTIV, 1 glas SUZDRŽAN.



2. 2. Prijedlog odluke o izmjenama i dopuni Odluke o davanju u zakup i na drugo korištenje površina javne namjene

Vijeće, bez rasprave, jednoglasno donosi
Z A K LJ U Č A K

o davanju mišljenja o Prijedlogu odluke o izmjenama i dopuni Odluke o davanju u zakup i na drugo korištenje površina javne namjene


	1.
	Vijeće Gradske četvrti Peščenica - Žitnjak daje pozitivno mišljenje o Prijedlogu odluke o izmjenama i dopuni Odluke o davanju u zakup i na drugo korištenje površina javne namjene.


	2.
	Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za pravne i financijske poslove.







Ad 3.) Prijedlog zaključka o lokacijama pokretnih naprava – kioska na području Gradske četvrti Peščenica-Žitnjak
Predsjednik uvodno obrazlaže predmet rasprave ističući da se radi o lokacijama za pokretne naprave na području GČ Ž tj. o dozvolama koje još nisu konzumirane. Vijeća mjesnih odbora dobila su materijale elektroničkom poštom te su zatražena za mišljenje smatraju li da neke od mogućih lokacija treba izostaviti ukoliko su mišljenja da iste nagrđuju okolinu svojim postavljanjem. Tri mjesna odbora dostavila su svoja negativna mišljenja, ostali nisu imali primjedbi te je po tome nastao prijedlog zaključka.
[bookmark: _Hlk108693552]Po završetku rasprave, prijedlog se daje na glasanje nakon čega se konstatira da je jednoglasno donesen


Z A K LJ U Č A K

o prijedlogu ukidanja lokacija iz Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska

1. Vijeće Gradske četvrti Peščenica-Žitnjak na temelju mišljenja vijeća mjesnih odbora predlaže uklanjanje tri (3) lokacije iz važeće Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska.

1. Prijedlog se odnosi na lokacije: 

	Broj lokacije
	NAZIV LOKACIJE
	BROJ MJESTA
	Namjena

	4.
	Budakova - Kennedyjev trg
	1
	- ugostiteljske usluge

	14.
	Ugao I. i II. Ferenščice
	1
	- trgovina novinama i duhanskim prerađevinama

	20.
	Folnegovićevo naselje - centar
	2
	- trgovina novinama i duhanskim prerađevinama
- trgovina mješovitom robom




1. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet.


Nakon glasanja vijećnik Čabraja zbog neodgodivih obaveza napušta sjednicu o čemu je predsjednik prethodno obaviješten. 



Ad 4.) Prijedlog zaključka o koordiniranom poduzimanju aktivnosti u cilju prevencije ponovnog nagomilavanja otpada na lokaciji III. Struge
[bookmark: _Hlk108773363]Predsjednik uvodno pojašnjava kako je, nakon 1,5 godinu, upravo počela akcija čišćenja lokacije u Strugama koju je s vijećnicom Ivanac obišao prije sjednice nakon čega  se konstatiralo kako je za prevenciju budućeg nagomilavanja otpada potreban koordinirani pristup problemu u suradnji s nadležnim tijelima, slijedom čega je nastao prijedlog zaključka koji su vijećnici dobili elektroničkim putem.
Vijećnica Čelić predlaže da se prijedlogu zaključka doda postavljanje kamera.
Vijećnik Sobočan mišljenja je kako kamere nemaju smisla jer gotovo nikada ne snime počinitelja, on predlaže češće obilaske i povećanje broja komunalnih redara na tom području.
Nakon završene rasprave, prijedlog se daje na glasanje nakon čega se konstatira da je jednoglasno donesen

Z a k l j u č a k
o rješavanju komunalne problematike

1. [bookmark: _Hlk105580967]Nakon izvršenog čišćenja i odvoza otpada s lokacije III. Struge, 11. srpnja 2022, Vijeće Gradske četvrti Peščenica-Žitnjak predlaže nadležnom gradskom tijelu da koordinirano s ostalim nadležnim službama poduzme aktivnosti u cilju prevencije ponovnog nagomilavanja otpada na istoj lokaciji i to:
1.  postavi tablu zabrane odlaganja otpada na lokaciji,
1. organiziranje čestih i kontinuiranih obilazaka terena od strane Podružnice Čistoća,
1. osiguravanje kontinuiranog nadzora područja oko III. Struga od strane Komunalnog redarstva
1. postavi nadzorne kamere


1. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet.


Ad 5.) Prijedlog zaključka o potrebi ozelenjavanja prostora u dijelu k.č. 4357/1 k.o. Peščenica
[bookmark: _Hlk108774897]Predsjednik uvodno pojašnjava kako se radi o volonterskoj inicijativi 1POSTO ZA GRAD koja se obratila VGČ-u, predložene promjene odnose se na katastarsku česticu (prostor na potezu kad se ide s Borongajske prema Branimirovoj) koja je u vlasništvu HŽ-a. Na navedenom prostoru planirana je biciklistička magistrala pa bi bilo dobro da se u budućnosti i ovaj prostor ozeleni, sukladno tome predsjednik predlaže vijećnicima da podrže inicijativu.
Vijećnik Ćužić traži da ga se izuzme iz glasanja za ovaj prijedlog jer je zaposlen kao član Uprave HŽ-a te smatra kako bi se time našao u potencijalnom sukobu interesa.

Prijedlog se daje na glasanje nakon čega se konstatira da je s 15 glasova ZA i 1 glasom SUZDRŽAN donesen


Z a k lj u č a k 
 o potrebi ozelenjavanja prostora u dijelu k.č. 4357/1 k.o. Peščenica

1. Vijeće Gradske četvrti Peščenica-Žitnjak na prijedlog inicijative 1POSTOZAGRAD  izražava potporu inicijativi za uređenjem klimatskog mikro-parka na k.č. 4357/1 k.o. PEŠČENICA, u dijelu koji pješačkim koridorom povezuje Branimirovu ulicu s Borongajskom cestom.
1. Vijeće posebno napominje da je navedena k.č. u vlasništvu Hrvatskih željeznica te da je unutar obuhvata ove k.č. planirana izrada projekta Biciklistička magistrala “Zagreb-istok”.
1. Dio obrazloženja ovog Zaključka je molba inicijative 1postozagrad te fotografija 1 i  fotografija 2, a mikrolokacija je označena unutar žute kružnice.
1. Ovaj Zaključak dostavit će se Uredu gradonačelnika, Gradskom uredu za obnovu, izgradnju, prostorno uređenje, graditeljstvo, komunalne poslove i promet, Gradskom uredu za gospodarstvo, ekološku održivost i strategijsko planiranje te  Zavodu za prostorno uređenje Grada Zagreba.


Ad 6.) Prijedlog zaključka o inicijativi za izmjenu i dopunu UPU-a Studentski kampus Borongaj
Predsjednik navodi kako su vijećnici dobili materijale elektroničkom poštom, a sam prijedlog
prethodno je podržan od VMO Borongaj Lugovi. Radi se o izmjeni UPU-a na području
Kampusa, a obzirom da Sveučilište nema dovoljno sredstava predlaže da VGČ predloži
inicijativu za izmjenu i dopunu UPU-a. Kada bi se navedeno realiziralo taj dio Peščenice dobio
bi predivan veliki park.
Bez rasprave  prijedlog se daje na glasanje nakon čega se konstatira da je jednoglasno donesen


Z a k l j u č a k
o prijedlogu izmjena i dopuna Urbanističkog plana uređenja (UPU) 
 Studentski kampus Borongaj (SGGZ 9/13)

1. Vijeće Gradske četvrti Peščenica – Žitnjak razmotrilo je i podržava Zaključak Vijeća Mjesnog odbora Borongaj Lugovi te predlaže pokretanje postupka izmjena i dopuna   Urbanističkog plana uređenja (UPU) Studentski kampus Borongaj (SGGZ 9/13) zbog potrebe izgradnje i otvaranja dodatnog, zapadnog ulaza u kampus te formiranja većeg javnog parka na području k.č. 1322/51, 1322/52, 1322/53, 1322/54, 1322/55, 1322/75, 1322/76, 1322/ 77, 1322/78, 1322/79, 1322/80, 1322/86, 1322/87, 1322/88, 1322/89, 1322/90, 1322/91, 1322/92, 1322/93,1322/94, 1322/95, 1322/96, na dijelu k.č. 1322/97, na k.č. 1322/98, 1322/99, 1322/102, 1322/103, 1322/4, 1322/105, 1322/106, 1322/107, 1322/108, 1322/109, 1322/110, 1322/111, 1322/112, 1322/113, 1322/114, 1322/115, 1322/116, 1322/117, 1322/118, 1322/121, 1322/122.
1. Ovaj Zaključak dostavit će se Uredu gradonačelnika, Gradskom uredu za gospodarstvo, ekološku održivost i strategijsko planiranje, Zavodu za prostorno uređenje Grada Zagreba i Sveučilištu u Zagrebu, Hrvatskim studijima.

Ad 7.) Prijedlozi zaključaka o rješavanju aktualne komunalne problematike
Predsjednik uvodno napominje kako je netom prije same sjednice stigao Zaključak VMO „Bruno Bušić“ o prijedlogu podrške Osnovnoj školi Dobriše Cesarića za provedbu učeničkih projekata u sklopu EU projekata , za ostale zaključke aktualne komunalne problematike, podsjeća nazočne, da su e-poštom primili prijedloge zaključaka koji su izrađeni na temelju zaključaka vijeća mjesnih odbora, ujedno predlaže i da se, ako nitko nema primjedbi, svi zaključci skupno izglasaju.

Obzirom da vijećnici nemaju primjedbi, prijedlozi zaključaka o rješavanju aktualne problematike se daju na glasanje te se konstatira da su jednoglasno doneseni sljedeći zaključci:

Z a k l j u č a k
[bookmark: _Hlk101276436]o rješavanju komunalne problematike

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Borongaj Lugovi KLASA:024-08/22-003/1140 URBR:251-13-11-11-22-10 donesen na 13. sjednici Vijeća te predlaže gradskoj službi nadležnoj za održavanje javnih zelenih površina da

· izvrši postavu znaka „park za pse“ na ulazu u ograđeni prostor namijenjen boravku pasa u Ulici Vukomerec kod kbr. 36,

· izvijesti Vijeće o učinjenom.


     2. Ovaj Zaključak dostavit će se Zagrebačkom holdingu d.o.o., Podružnici Zrinjevac


Z a k l j u č a k
o utvrđivanju imovinsko pravnih odnosa na k.č. 2920/1 k.o. Peščenica

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Borongaj Lugovi KLASA:024-08/22-003/1140 URBR:251-13-11-11-22-5 donesen  na 13. sjednici Vijeća te predlaže nadležnom gradskom tijelu da
· utvrdi stanje imovinsko pravnih odnosa na k.č. 2920/1 k.o. Peščenica u Kanfanarskoj ulici kako bi se moglo pristupiti uređivanju zelene površine,

· izvijesti Vijeće o učinjenom.

2. Ovaj Zaključak dostavit će se Gradskom uredu za upravljanje imovinom i stanovanje. 


Z a k l j u č a k
o rješavanju komunalne problematike

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Borongaj Lugovi KLASA:024-08/22-003/1140 URBR:251-13-11-11-22-6 donesen na 13. sjednici Vijeća te predlaže nadležnom gradskom tijelu 

· izvrši stručni pregled drveća uz parcelu Sveučilišnog studentskog kampusa kod ulaza u Savudrijskoj ulici sa svrhom utvrđivanja zdravstvenog stanja i stabilnosti stabala zbog potencijalne opasnosti za sigurnost kuća u blizini,

· izvijesti Vijeće o učinjenom.



2. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet.

Z a k l j u č a k
o rješavanju prometne problematike

0. Vijeće Gradske četvrti Peščenica-Žitnjak razmotrilo je  i podržava Zaključak Vijeća Mjesnog odbora „Bruno Bušić“, KLASA:024-08/22-003/1138; URBR:251-13-11-11-22-6, donesen na prijedlog Gradskog ureda za obnovu, izgradnju, prostorno uređenje, graditeljstvo, komunalne poslove i promet od 13.5.2022. te se 

1. predlaže pokretanje postupka za ishođenje rješenja o uspostavi zabrane zaustavljanja i parkiranja u Ulici Milana Pavelića na segmentu prilaza garažama koje pripadaju kućama u ulicama Milana Pavelića i Jure Kaštelana (na k.č. 1631 k.o. Peščenica),

1. izvijesti Vijeće o učinjenom.

1. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet.

Z a k l j u č a k
o davanju podrške Osnovnoj  školi Dobriše Cesarića u svrhu provedbe EU projekata 

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora „Bruno Bušić“, KLASA:024-08/22-003/1387; URBR:251-13-11-11-22-4 donesen na 15. sjednici Vijeća 6. srpnja 2022. u svrhu međusobne suradnje lokalne zajednice i škole pri  provedbi sljedećih učeničkih projekata u okviru EU projekata OUTSIDE i Comm EDU:
 
· projekta ChikArt i postavljanje posuda za sakupljanje opušaka kod i u dječjem igralištu preko puta škole u Ulici K.Š. Gjalskog, kod ulaza u školu i u školskom dvorištu.

· projekta Zdravo i sigurno u školu u sklopu kojeg bi se PRIJE početka šk. godine 2022./2023. obojao/označio put do škole na način da se naprave oznake (točke) na pločnicima koji bi učenike pješake vodile sigurnim putem do škole. Točke bi započele 50-300 m od škole na obližnjim pločnicima.

2. Ovaj Zaključak dostavit će se Osnovnoj školi Dobriše Cesarića

Z a k l j u č a k
o davanju podrške inicijativi za otkup zemljišta na dijelu k.č. 4090/7 i k.č. 4090/8

1. Vijeće Gradske četvrti Peščenica-Žitnjak razmotrilo je Zaključak Vijeća Mjesnog odbora Ferenščica KLASA:024-08/22-003/1155 URBR:251-13-11-11-22-5 donesen  na 13. sjednici Vijeća te u svrhu zaštite javnog interesa podržava inicijativu za otkup zemljišta na dijelu k.č. 4090/7 i k.č. 4090/8 od sadašnjih vlasnika u vlasništvo Grada. 
2. Vijeće traži uvid u status rješavanja zahtjeva za otkup navedenih čestica koje su Gradu uputili vlasnici tvrtka PARON d.o.o. (vlasnik k.č. 4090/7) i tvrtka Banovac d.o.o. (vlasnik k.č. 4090/8). 
3. Ovaj Zaključak dostavit će se Uredu gradonačelnika, Gradskom uredu za obnovu, izgradnju, prostorno uređenje, graditeljstvo, komunalne poslove i promet, Gradskom uredu za opću upravu i imovinsko-pravne poslove.  


Z a k l j u č a k
o rješavanju komunalne problematike

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Ferenščica, KLASA:024-08/22-003/1155; URBR:251-13-11-11-22-6, donesen  na 13. sjednici Vijeća te predlaže gradskoj službi koja pruža javnu uslugu odvojenog skupljanja komunalnog otpada putem spremnika na javnim površinama   da 
1. izvrši postavu zelenog otoka (sa spremnicima za papir, staklo i plastiku) na mjesto bivšeg koji je izgorio u požaru, na k.č. 3968/1 i  k.č. 3969/1 k.o. Peščenica,

1. izvijesti Vijeće o učinjenom.

Z a k l j u č a k
o rješavanju prometne problematike


2. Vijeće Gradske četvrti Peščenica-Žitnjak podržava Zaključak Vijeća Mjesnog odbora „Janko Matko“  KLASA:024-08/22-003/1209; URBR:251-13-11-11-22-3, donesen na 14. sjednici Vijeća kojim je Vijeće izrazilo neslaganje s analizom Sektora za promet vezano za postavu opreme za smirivanje prometa (K36) s pješačkim prijelazom u ulici Janka Polić Kamova.
2. Sukladno prijedlogu Vijeća MO, predlaže se nadležnom tijelu da dostavi prometno-sigurnosnu analizu ove lokacije koja uključuje sve objektivne parametre (gustoća prometa, prosječnu brzinu prolaska, maksimalnu brzinu i dr.)
2. Vijeće predlaže da se prilikom budućih prometno-sigurnosnih procjena na terenu o istome obavijesti Vijeće Mjesnog odbora. 
2. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet.


Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora „Janko Matko“  KLASA:024-08/22-003/1209; URBR:251-13-11-11-22-4, donesen na 14. sjednici Vijeća kojim je Vijeće dalo suglasnost na prijedlog nadležnog gradskog ureda o zabrani parkiranja na segmentu od Ulica Šime Starčevića kbr. 2 do Avenije Marina Držića kbr. 73B uz uvjet da se jasnije odredi područje zabranjenog parkiranja/zaustavljanja jer smatra da nije potrebno zabraniti parkiranje u cijeloj dužini navedenog segmenta. 
2. Vijeće predlaže postavu dopunske ploče i ostaje pri ranijem zahtjevu za iscrtavanje žutih linija u spomenutom segmentu. 
3.  Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet.

Z a k l j u č a k
o rješavanju prometne problematike

1. Vijeće Gradske četvrti Peščenica-Žitnjak razmotrilo je  i podržava Zaključak Vijeća Mjesnog odbora Petruševec KLASA:024-08/22-003/1268; URBR:251-13-11-11-22-6, donesen na 14. sjednici Vijeća  te se predlaže nadležnom gradskom tijelu da 

1. izvrši stručni očevid i analizu prometne regulacije na raskrižju ulica I. Petruševec III. odvojak i I. Petruševec IV. odvojak te poduzme mjere za poboljšanje odvijanja prometa ovim raskrižjem dopunom prometne signalizacije ili na neki drugi način,

1. izvijesti Vijeće o učinjenom.

3. Vijeće predlaže da se prilikom izlaska na teren o istome obavijesti predsjednik Vijeća Mjesnog odbora Petruševec, Kristijan Rašić na tel. 099/803 70 32.

4. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet.
Z a k l j u č a k
o rješavanju komunalne problematike

1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Resnik, KLASA:024-08/22-003/1287; URBR:251-13-11-11-22-5, donesen na 15. sjednici Vijeća te predlaže nadležnom gradskom tijelu da  
1. utvrdi mogućnost i izda odobrenje za postavu spremnika za prikupljanje tekstila na javnu površinu sa zapadne strane crkve u Resniku, uz postojeće spremnike, od strane Socijalne zadruge Humana Nova koja se bavi proizvodnjom i prodajom tekstilnih proizvoda od ekoloških i recikliranih materijala, 

1. izvijesti Vijeće o učinjenom.


2. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet.



Z a k l j u č a k
o uvrštavanju komunalne problematike u Plan komunalnih potreba

1. Vijeće Gradske četvrti Peščenica-Žitnjak, uvrštava u Plan komunalnih potreba sljedeće:

1. MO „BRUNO BUŠIĆ“
0. Sanacija dvije pješačke staze (oštećene uslijed rasta stabala i probijanja korijenja) koje vode od ceste prema zgradama na adresi Borongaj Aerodrom kbr. 8 i 8b. 

1. MO FERENŠČICA
1. Postavljanje klupe ispod bora (uz već postojeću) u parkiću preko puta I. Ferenščice kbr. 53.
1. Postavljanje klupe uz već postojeći stol na zelenoj površini u I. Ferenščici između  kbr. 55 i 61.

1. MO RESNIK
2. Postavljanje klupa za odmor duž južnog nogostupa u ulici I. Resnik, od OŠ Resnik do tvrtke Palić/gornji – donji Resnik
2. Postavljanje garniture (2 klupe i stol) u ulici I. Resnik na zelenoj površini ispod borova ispred crkve u Resniku.


1. Problematika će se rješavati kroz Plan komunalnih aktivnosti Gradske četvrti u narednim razdobljima. 	


3. Ovaj Zaključak dostavit će se Zagrebačkom holdingu d.o.o., Podružnici Čistoća


Ad 8.) 	Izvješća, pitanja i prijedlozi

Predsjednik izvještava nazočne kako je stiglo Izvješće o izvedenosti radova unutar Plana komunalnih aktivnosti, ovo su ukratko lokacije koje su završene:

1. I. Resnik 48 – dječje igralište, zamjena sprava
2. Kozari Putevi – malo dječje igralište, rekonstrukcija
3. DV Milana Sachsa – djelomično uređenje dječjeg igrališta
4. OŠ Augusta Cesarca – postavljena sjenica
5. Jakšićeva ulica – uređenje pješačke staze


Rasprava:
Vijećnica Radaković Groš izvještava nazočne kako je od subote (9. srpnja) članica novoosnovane stranke Socijaldemokrati te od sada u Vijeću gradske četvrti Peščenica – Žitnjak predstvlja tu stranku. Moli da se navedeno konstatira i zapisnički i da se isto navede i na službenim mrežnim stranicama.
Osim toga, napominje kako se prije više od mjesec dana obratila ViO-u vezano za problematiku V. Ferenščice, ali još nije dobila odgovor. Predlaže da se odgovor zatraži i preko VGČ-a pa se možda požuri. Predsjednik se obvezuje poslati požurnicu.
Vijećnik Ćužić prenosi upit građana mailom, a vezano za radove u Planonskoj kod PAN-PEK-a (prije semafora sa Heinzlovom – kod Državnih nekretnina), nakon izvedenih radova navodno još uvijek sve stoji nedovršeno tj. neasfaltirano. 
Osim toga, zapaljena hrpa otpada uz cestu u Ivanjoj Reci na koju je upozorio na prošloj sjednici još uvijek stoji na istom mjestu. Vijećnica Ivanac navodi kako je Čistoća kontaktirana.

Vijećnik Jelenčić prenosi molbu građana s područja MO „Janko Matko“ da postavi upit o Ulici J. P. Kamova, tamo dolazi do zakrčenja parkiranim automobilima što onemogućuje prolazak i automobila i pješaka. Napominje kako je dobio informaciju kako za tu ulicu postoji troškovnik još iz prošlog Saziva te je bio prijedlog da se u ulici uvede jednosmjerna regulacija prometa.
Predsjednik i voditelj Berber konstatiraju kako je upravo na ovoj sjednici bio zaključak koji se tiče problematike ulice J.P. Kamova, a u Izvješćima vijećnici su dobili i Rješenje vezano uz ovu tematiku.

Vijećnik Sobočan prenosi upite građana vezano uz odvoz otpada. Unatrag tri tjedna propuštena su četiri odvoza smeća (3 puta mješani komunalni otpad i 1 put bio otpad).
Predsjednik izvještava kako je Podružnica Ćistoća već poslala obrazloženje vezano uz problem odvoza otpada u gradu. Napominje i kako su poteškoće otklonjene te se sve vraća u normalu.
Vijećnik Ćužić upoznaje nazočne problem naknadnog ovoza otpada pa moli da se ubuduće građane obaviještava o naknadnom odvozu otpada kako bi građani koji žive u obiteljskim kućama znali kada svoje kante mogu iznijeti na ulicu.

Predsjednik za kraj izvještava o Projektu bukobrana, Hrvatske autoceste su krenule u izradu navedenog projekta.

Vijećnica Radaković Groš postavlja upit o Spomeniku žrtava fašizma, nije joj jasno hoće li to biti zaštićeno kulturno dobro, zanči li to da je ušlo u proceduru. 
Predsjednik odgovara kako još do kraja nije dogovoreno na koji će se način tome pristupiti, hoće li proglasiti zaštićenim kuturnim dobrom ili neće pa će u tom slučaju biti lakši postupak obnove.
O tome će se još raspraviti na idućoj sjednici VGČ-a.



Nakon završene rasprave, predsjednik zaključuje sjednicu u 19:00 h.



Zapisnik vodila:
Iva Dujić Horvat, dipl. politolog


KLASA:024-08/22-002/213
URBROJ:251-13-11-11-22-4
Zagreb, 11. srpnja 2022.

GRADSKE ČETVRTI PEŠČENICA –ŽITNJAK

EKON. 

KLAS.

OPIS Plan za 2021.

Ostvareno 

prihoda za 2021.

Ostvareno 

rashoda za 2021.

Indeks 

(6/4*100)

57.305.000,00 57.305.000,00 55.835.667,19 97,44%

57.305.000,00 57.305.000,00 55.835.667,19 97,44%

28.400.000,00 28.400.000,00 26.948.899,43 94,89%

322 Rashodi za materijal i energiju 20.000,00 20.000,00 422,80 2,11%

3223 Energija 20.000,00 20.000,00 422,80 2,11%

323 Rashodi za usluge 23.911.100,00 23.911.100,00 24.911.812,37 104,19%

3231 Usluge telefona, pošte i prijevoza 59.000,00 59.000,00 53.554,11 90,77%

3232 Usluge tekućeg i investicijskog održavanja 10.292.100,00 10.292.100,00 11.433.634,39 111,09%

3232 Usluge tekućeg i investicijskog održavanja - PMKA MO 13.327.000,00 13.327.000,00 13.318.314,77 99,93%

3235 Zakupnine i najamnine 168.000,00 168.000,00 47.850,00 28,48%

3237 Intelektualne i osobne usluge 60.000,00 60.000,00 58.159,10 96,93%

3239 Ostale usluge 5.000,00 5.000,00 300,00 6,00%

329 Ostali nespomenuti rashodi poslovanja 2.063.000,00 2.063.000,00 1.908.621,35 92,52%

3291

Naknada za rad predstavničkih i izvršnih tijela, 

povjerenstava i slično

1.929.000,00 1.929.000,00 1.898.062,19 98,40%

3299 Ostali nespomenuti rashodi poslovanja - VGČ 50.000,00 50.000,00 1.590,31 3,18%

3299 Ostali nespomenuti rashodi poslovanja - VMO 84.000,00 84.000,00 8.968,85 10,68%

382 Kapitalne donacije 10.000,00 10.000,00 0,00 0,00%

3821 Kapitalne donacije neprofitnim organizacijama 10.000,00 10.000,00 0,00 0,00%

421 Građevinski objekti 2.357.900,00 2.357.900,00 121.272,91 5,14%

4214 Ostali građevinski objekti 2.357.900,00 2.357.900,00 121.272,91 5,14%

422 Postrojenja i oprema 38.000,00 38.000,00 6.770,00

17,82%

4221 Uredska oprema i namještaj 38.000,00 38.000,00 6.770,00 17,82%

28.905.000,00 28.905.000,00 28.886.767,76 99,94%

1.190.000,00 1.190.000,00 1.185.819,41 99,65%

323 Rashodi za usluge 1.190.000,00 1.190.000,00 1.185.819,41

99,65%

3232 Usluge tekućeg i investicijskog održavanja 1.190.000,00 1.190.000,00 1.185.819,41 99,65%

5.796.000,00 5.796.000,00 5.796.000,00 100,00%

323 Rashodi za usluge 5.796.000,00 5.796.000,00 5.796.000,00 100,00%

3232 Usluge tekućeg i investicijskog održavanja 5.796.000,00 5.796.000,00 5.796.000,00 100,00%

10.112.000,00 10.112.000,00 10.112.000,00 100,00%

323 Rashodi za usluge 10.112.000,00 10.112.000,00 10.112.000,00 100,00%

3232 Usluge tekućeg i investicijskog održavanja 10.112.000,00 10.112.000,00 10.112.000,00 100,00%

11.807.000,00 11.807.000,00 11.792.948,35 99,88%

323 Rashodi za usluge 11.807.000,00 11.807.000,00 11.792.948,35 99,88%

3232 Usluge tekućeg i investicijskog održavanja 11.807.000,00 11.807.000,00 11.792.948,35 99,88%

KLASA:024-08/22-002/213

URBROJ:251-13-11-11-22-5

Zagreb, 11. srpanj 2022.

Program 2105 DJELATNOST GRADSKIH ČETVRTI

Aktivnost A210505 OSNOVNA DJELATNOST GRADSKE 

ČETVRTI Peščenica - Žitnjak

Nikola Zdunić, dipl.politolog

Predsjednik Vijeća

Gradske četvrti Peščenica - Žitnjak

Aktivnost A220504 ODRŽAVANJE NERAZVRSTANIH CESTA

Članak 2.

Ovaj će Godišnji izvještaj biti objavljen u Službenom glasniku Grada Zagreba.

Program 2205 ODRŽAVANJE KOMUNALNE INFRASTRUKTURE

Aktivnost A220501 JAVNA ODVODNJA OBORINSKIH VODA

Aktivnost A220502 ČIŠĆENJE JAVNIH POVRŠINA

Aktivnost A220503 ODRŽAVANJE JAVNIH POVRŠINA

GODIŠNJI IZVJEŠTAJ O IZVRŠENJU FINANCIJSKOG PLANA

Gradske četvrti Peščenica - Žitnjak za 2021.

Članak 1.

Godišnji izvještaj o izvršenju Financijskog plana Gradske četvrti Peščenica - Žitnjak ostvaren je u 2021. kako slijedi:

05 GRADSKA ČETVRT Peščenica - Žitnjak


